CELEX: 62013CB0372
Language: hr
Date: 2014-01-30 00:00:00
Title: Predmet C-372/13: Rješenje Suda (treće vijeće) od 30. siječnja 2014. (zahtjev za prethodnu odluku Polymeles Protodikeio Athinon – Grčka) – Warner – Lambert Company LLC, Pfizer Ellas AE protiv SiegerPharma Anonymi Farmakeftiki Etaireia (Članak 99. Poslovnika Suda — Pitanja postavljena u prethodnom postupku jednaka pitanjima o kojima je Sud već odlučivao — Sporazum o trgovinskim aspektima prava intelektualnog vlasništva (ADPIC) — Članak 27. — Predmet patentiranja — Članak 70. — Zaštita postojećih predmeta zaštite)

10.6.2014   
            
            
               HR
            
            
               Službeni list Europske unije
            
            
               C 175/18
            
         Rješenje Suda (treće vijeće) od 30. siječnja 2014. (zahtjev za prethodnu odluku Polymeles Protodikeio Athinon – Grčka) – Warner – Lambert Company LLC, Pfizer Ellas AE protiv SiegerPharma Anonymi Farmakeftiki Etaireia
   (Predmet C-372/13) (1)
   
   ((Članak 99. Poslovnika Suda - Pitanja postavljena u prethodnom postupku jednaka pitanjima o kojima je Sud već odlučivao - Sporazum o trgovinskim aspektima prava intelektualnog vlasništva (ADPIC) - Članak 27. - Predmet patentiranja - Članak 70. - Zaštita postojećih predmeta zaštite))
   2014/C 175/22
   Jezik postupka: grčki
   
      Sud koji je uputio zahtjev
   
   Polymeles Protodikeio Athinon
   
      Stranke glavnog postupka
   
   
      Tužitelji: Warner – Lambert Company LLC, Pfizer Ellas AE
   
      Tuženici: SiegerPharma Anonymi Farmakeftiki Etaireia
   
      Predmet
   
   Zahtjev za prethodnu odluku – Polymeles Protodikeio Athinon – Tumačenje članaka 27. i 70. Sporazuma o trgovinskim aspektima prava intelektualnog vlasništva („TRIPS”) u prilogu Sporazuma o osnivanju Svjetske trgovinske organizacije (SL 1994, L 336, str. 214.) (SL, posebno izdanje na hrvatskom jeziku, poglavlje 11., svezak 74., str. 228.) – Razlikovanje između područja koja se odnose na pravo Zajednice i onih koja se odnose na nadležnost država – Područje patenata – Kemijski i farmaceutski proizvodi
   
      Izreka
   
   
               1.
            
            
               Članak 27. Sporazuma o trgovinskim aspektima prava intelektualnog vlasništva, koji je prilog 1. C Sporazuma o osnivanju Svjetske trgovinske organizacije (WTO) potpisanog u Marakešu 15. travnja 1994. i potvrđenog Odlukom Vijeća 94/800/EZ od 22. prosinca 1994. o sklapanju u ime Europske zajednice s obzirom na pitanja iz njezine nadležnosti, sporazuma postignutih u Urugvajskom krugu multilateralnih pregovora (1986.-1994.) potpada pod zajedničku trgovinsku politiku.
            
         
               2.
            
            
               Članak 27. Sporazuma o trgovinskim aspektima prava intelektualnog vlasništva treba tumačiti u smislu da izum farmaceutskog proizvoda kao što je aktivan kemijski sastojak lijeka, u nepostojanju izuzetaka na temelju stavka 2. ili 3. tog članka, može biti predmet patenta pod uvjetima navedenim u stavku 1. spomenutog članka.
            
         
               3.
            
            
               Za patent koji je odobren na temelju prijave kojom se polaže pravo na izum kako na postupka proizvodnje farmaceutskog proizvoda tako i farmaceutskog proizvoda kao takvog, ali koji je dodijeljen isključivo za postupak proizvodnje, ne treba, zbog pravila navedenih u člancima 27. i 70. Sporazuma o trgovinskim aspektima prava intelektualnog vlasništva, smatrati da obuhvaća od dana njegovog stupanja na snagu izum spomenutog farmaceutskog proizvoda.
            
         
      (1)  SL C 78, 15.3.2014.